text: [{"text_idx": "#000001", "text": "Otto Knows kemur aftur a\u0301 Voxbotn"}, {"text_idx": "#000002", "text": "Kendi pla\u0301tuvendarin kemur aftur a\u0301 Voxbotn. Hann var eisini her i\u0301 2016 og hev\u00f0i eitt brak av einari konsert"}, {"text_idx": "#000004", "text": "Aftur i\u0301 a\u0301r ver\u00f0ur ta\u00f0 ein av teimum heilt sto\u0301ru innan elektroniskan popp, sum fer at pumpa li\u0301v i\u0301 fj\u00f8ldina a\u0301 Voxbotn 2023. Fyriskipararnir av Voxbotn avdu\u0301ka i\u0301 dag, at Otto Knows ver\u00f0ur eitt av h\u00f8vu\u00f0sn\u00f8vnunum a\u0301 OY Voxbotn 2023, sum ver\u00f0ur vikuskifti\u00f0 23. og 24. juni 2023."}, {"text_idx": "#000006", "text": "Otto Knows bleiv heimskendur i\u0301 2012 vi\u00f0 lagnum Million Voices, sum hitta\u00f0i kring dansigo\u0301lvini i\u0301 Europa. Eisini hevur hann givi\u00f0 u\u0301t no\u0301gv sp\u00e6ldu l\u00f8gini Next to me, Parachute og Dying for you, sum \u00f8ll hava toppa\u00f0 hittlistar kring heimin."}, {"text_idx": "#000007", "text": "Otto Knows hevur seinnu a\u0301rini veri\u00f0 fastur gestur a\u0301 Tomorrowland, sum er heimsins st\u00f8rsti elektroniski festivalur. Nu\u0301 fa\u0301a so allir dansigla\u00f0ir f\u00f8royingar m\u00f8guleika at uppliva Otto Knows i\u0301 Va\u0301gsbotni, har hann fer at seta li\u0301v i\u0301. Og ta\u00f0 er eingin ivi um, at hetta er ein harri, i\u00f0 kann fa\u0301a fj\u00f8ldina a\u0301 ko\u0301k."}]